**ESTATUTS DE LA COOPERATIVA ARTESO**

CAPÍTOL I. BASES DE LA SOCIETAT

**Article 1. Denominació**

Amb la denominació de ARTESO Cooperativa, Societat Cooperativa Catalana Limitada es constitueix una societat cooperativa de treball associat, subjecta els principis i disposicions de la Llei de cooperatives de Catalunya.

**Article 2. Objectes i activitats**

L’objecte d’aquesta societat cooperativa és la compra-venda i producció de productes artesanals de la zona. Totes les persones sòcies treballadores han d’aplicar el seu treball a aquest objecte, segons les seves condicions d’aptitud i capacitació professional.

**Article 3. Durada**

La societat es constitueix per temps definit, des de principis de setembre fins a finals de juny i les seves activitats comencen des del moment de la seva constitució.

**Article 4. Domicili social i àmbit territorial**

El domicili social de la cooperativa s’estableix a l’Institut Santiago Sobrequés i Vidal. La cooperativa desenvolupa principalment la seva activitat cooperativitzada a Catalunya.

CAPÍTOL II. DE LES PERSONES SÒCIES

**Article 5. Persones sòcies treballadores**

Poden ser persones sòcies treballadores totes les persones que puguin prestar el seu treball per realitzar l’objecte i les activitats especificats a l’article 2 d’aquests estatuts, i en les condicions especificades a l’article 25 d’aquests estatuts.

**Article 6. Requisits per a l’admissió**

Per a l’admissió d’una persona com a soci/sòcia treballador/a cal que es compleixin els requisits següents:

1. Ajustar-se a l’assenyalat a l’article 5 d’aquests estatuts.
2. Tenir capacitat d’obrar d’acord amb el que preceptua el Codi civil.
3. Subscriure l’aportació econòmica obligatòria i fer-la efectiva d’acord amb els articles 55 i 56 de la Llei de cooperatives de Catalunya.

**Article 7. Obligacions dels socis**

Els socis/sòcies estan obligats a:

1. Fer el desemborsament de l’aportació compromesa i complir les obligacions econòmiques que els corresponguin.
2. Assistir a les reunions de les assemblees generals i d’altres òrgans pels quals siguin convocats.
3. Acceptar els càrrecs socials llevat de causa justificada apreciada per l’Assemblea General.
4. Complir els acords vàlidament adoptats pels òrgans de govern.
5. Realitzar les activitats de treball que constitueixen l’objecte de la cooperativa, dintre de la categoria i especialitat que hagi assignat o reconegut a cadascú el Consell Rector, i en les condicions que estableix l’article 25 d’aquests estatuts.
6. No dedicar-se a activitats de competència amb les de la cooperativa ni col·laborar amb qui les dugui a terme, llevat que siguin expressament autoritzades pel Consell Rector.
7. Participar en les activitats de formació i intercooperació.
8. Guardar secret sobre els assumptes i dades de la cooperativa, la divulgació dels quals pugui perjudicar els interessos socials.
9. Complir els altres deures que resultin de preceptes legals i d’aquests estatus.

**Article 8. Drets dels socis/sòcies**

Els socis/sòcies tenen dret a:

1. Realitzar una presentació de treball a la cooperativa i cobrar-ne les quantitats a compte o bestretes, sense cap discriminació.
2. Elegir i ser elegits per als càrrecs dels òrgans de la societat.
3. Participar, amb veu i vot, en la presa d’acords a l’Assemblea General i a la resta d’òrgans dels quals formin part.
4. Rebre informació sobre les qüestions que afecten els seus interessos econòmics i socials en els termes que estableix l’article 24 de la Llei de cooperatives de Catalunya, que regula el dret d’informació.
5. Participar en els excedents, si n’hi ha, d’acord amb el que estableixen aquests estatuts.
6. Percebre el reemborsament de l’aportació actualitzada en cada cas de baixa, liquidació o separació per fusió, escissió p transformació de la cooperativa.
7. Tot allò que resulti de les normes legals i estatuàries, i dels altres acords vàlidament adoptats pels òrgans de la cooperativa.

**Article 9. Baixa des socis/sòcies**

Qualsevol soci es pot donar de baixa voluntàriament fent-ne la notificació per escrit al Consell Rector amb 2 mesos d’antelació.

**Article 10. Dret de reemborsament**

En tots els casos de baixa d’uns soci/sòcia, aquesta persona tindrà dret al reemborsament de les seves aportacions, voluntàries i obligatòries, al capital social, així com al retorn cooperatiu que li correspongui en funció de la seva activitat cooperativitzada.

CAPÍTOL III. RÈGIM ECONÒMIC

**Article 11. Capital social mínim**

El capital social està constituït per les aportacions des socis/sòcies voluntàries. La aportació ha estat de 10 euros cadascun. A la cooperativa hi ha 13 socis i per tant hi ha un capital de 130 euros.

**Article 12. transmissió de les aportacions**

Les aportacions o títols dels socis/sòcies solament es podran transmetre, d’acord amb l’article 60 de la Llei de Cooperatives de Catalunya.

1. Entre persones sòcies, per actes *inter vivos*.
2. Per successió *mortis causa*.

**Article 13. Destinació dels excedents disponibles**

Els excedents cooperatius i els beneficis extracooperatius disponibles, s’han d’aplicar de la manera següent:

1. Es tornarà el capital més una part dels beneficis (s’hi ni haguessin).
2. En cas de pèrdues hi perdria el capital aportat.
3. El 20 % dels beneficis es destinaran a una obra social a determinar.

**Article 14. Tancament de l’exercici**

L’exercici econòmic de la cooperativa queda tancat el 30 de juny.

CAPÍTOL IV. ORGANITZACIÓ FUNCIONAL INTERNA

**Article 15. Organització funcional interna**

Els criteris bàsics del règim de la presentació del treball han d’ésser determinats en un Reglament de règim intern aprovat d’acord amb l’article 28 d’aquests estatus.

CAPÍTOL V GOVERN, GESTIÓ I REPRESENTACIÓ DE LA COOPERATIVA

**Article 16. Assemblea General. Convocatòria de l’assemblea general ordinària i extraordinària**

L’assemblea general, ordinària o extraordinària, ha de ser convocada pel Consell Rector mitjançant un anunci ne el domicili social i, a més, mitjançant un escrit del Consell Rector a cada un dels socis/sòcies o per mitjans telemàtics que n’assegurin la seva recepció. La notificació al soci/sòcia s’ha de fer amb una antelació mínima de 15 dies i un màxim de 30 respecte a la data de celebració.

**Article 17. Del vot per representant a l’Assemblea General**

Cada soci/sòcia té dret a un vot a l’Assemblea General. Aquest dret s’hi pot exercir per mitjà d’un representant.

**Article 18. Adopció d’acords**

L’Assemblea General adopta els acords per majoria simple dels vots socials presents i representats.